A devoción a Licer, un bispe francés, pareixe que fue trayida a Zuera por caballers gascons que veniban pa luitar en a batalla de Las Landas de Tolosa. Se diz que portiaban as reliquias d'o santo sobre una mula y que en plegar ta a ilesia de Zuera as campanas prencipioron a tanyer solas de manera miraglosa mientres que l'animal se negaba a continar a suya marcha, por lo que decidioron que as restas quedasen en a localidat, convertindo-se o santo en o suyo patrón.